|  |
| --- |
| Opis: GRB |

REPUBLIKA SLOVENIJA

**Ministrstvo za gospodarski razvoj in tehnologijo**

Direktorat za turizem

Kotnikova 5, 1000 Ljubljana

**Pojasnila za uporabo kategorizacijskih listov**

**TURISTIČNA KMETIJA S SOBO, TURISTIČNA KMETIJA Z APARTMAJEM, TURISTIČNA KMETIJA S SOBO IN Z APARTMAJEM**

|  |  |  |  |  |
| --- | --- | --- | --- | --- |
| **Področje** | **Z.**  **št.** | **Št.**  **elementa** | **Vprašanje** | **Odgovor** |
| **Splošno** |  |  |  |  |
|  | 1 |  | Ali se za tolmačenje elementov kategorizacijskih listov za turistično kmetijo lahko uporabljajo pojasnila, ki se nanašajo na kategorizacijski list za sobe oz. za apartmaje? | Da, saj so pogoji za kategorizacijo sobe in turistične kmetije s sobo v splošnem enaki, prav tako pogoji za kategorizacijo apartmaja in turistične kmetije z apartmajem. Kategorizacijski list za turistične kmetije vsebuje nekatere tipične zahteve za kmetije, ki niso prisotne pri ostalih sobodajalcih. Zato turistične kmetije z nastanitvijo ne smejo označevati kategorije z zvezdicami. Pri pojasnjevanju posameznih elementov kategorizacijskega lista je dopustna tudi uporaba Pojasnil za uporabo kategorizacijskega lista Hotelstars Union 2015-2020. |
|  | 2 |  | Ali se lahko turistična kmetija, ki ponuja nočitev z zajtrkom, označujejo z »B&B«? | Ne, označbo »B&B« lahko uporabljajo samo sobodajalci, ki nudijo poleg nastanitven tudi zajtrk. |
|  | 3 |  | Ali je na turistični kmetiji omejeno število nastanitvenih enot? | Ne, število nastanitvenih enot (sob, apartmajev oz. stanovanj) ni omejeno. Omejitev se nanaša na število ležišč: v sobah, apartmajih in na skupnih ležiščih je lahko največ 30 ležišč, na prostoru za kampiranje oz. drugih oblikah prenočevanje (n.pr. senik, čebelnjak, ipd.), ki ne zapadejo pod obveznost kategorizacije, je dovoljena nastanitev za največ 30 oseb. |
|  | 4 |  | Ali je dopustna ločena kategorizacija sob, apartmajev in skupnih ležišč oz. različnih objektov na turistični kmetiji? | Ne. Turistična kmetija se kategorizira kot celota z uporabo enega izmed treh različnih kategorizacijskih listov v eni kategoriji, za katero v celoti izpolnjuje pogoje: turistična kmetija s sobo, turistična kmetija z apartmajem, turistična kmetija s sobo in apartmajem. Vse nastanitvene enote v vseh objektih na turistični kmetiji morajo zagotavljati enak nivo standarda kakovosti (tudi »dislocirane«). |
|  | 5 |  | Ali se lahko turistična kmetija kategorizira brez predhodne pridobitve dovoljenja za opravljanje dopolnilne dejavnosti na kmetiji? | Ne. |
|  | 6 |  | Ali je dopusten prehod skozi sobo do druge sobe oz. skozi spalnico do druge spalnice? | Ne, soba je zaključena enota z vhodnimi vrati, dve z vrati povezani sobi se kategorizirata kot ena (večposteljna) soba. Pri apartmajih je dopusten prehod skozi spalnico do druge spalnice največ do vključno kategorije 3 jabolka. |
|  | 7 |  | Ali je dopustno, da gosti koristijo kopalnico kmečkega gospodinjstva kot etažno kopalnico. | Ne. Etažna kopalnica(-e) mora biti namenjena izključno gostom. |
|  | 8 | 8 | Kako se razume zadovoljiv, sprejemljiv, urejen in zelo urejen dostopom do kmetije? | Za 1 jabolko se zahteva dovoz do kmetije, pri 2 jabolkih se dodatno zahteva smerokaz, pri 3 jabolkih se dodatno zahteva tudi označba, za 4 jabolka se dodatno zahteva več smerokazov. |
| **Turistična kmetija s sobo** |  |  |  |  |
|  | 9 | 16 |  | 24 urna dosegljivost kontaktne osebe po telefonu, tako za zunanje klice, kot tudi klice iz sobe, se nanaša na čas namestitve gostov. |
|  | 10 | 29 |  | Ustreza tudi možnost plačila čez rezervacijski sistem, možnost elektronskega plačila, ipd. |
|  | 11 | 33 |  | Pripomočki za osebno higieno morajo biti gostom takoj na razpolago ob povpraševanju. |
|  | 12 | 36-40 | Zakaj ni več določena minimalna površina sobe za kategorijo? | Minimalna površina sobe brez kopalnice ni več obvezen element za kategorizacijo (glej pojasnila Hotelstars Union, zap.št. 55). Tudi Pravilnik o minimalnih tehničnih pogojih (Ur.l. RS, št. 35/2017) določa, da se zahteve glede velikosti sob ne nanašajo na turistično kmetijo. Zato se v kategoriji 1 jabolko velikost sob sploh ne preverja. Tudi za višje kategorije se velikost sobe ne preverja (ni obvezen kriterij za kategorizacijo), se pa priporoča, da ima enoposteljna soba brez kopalnice v kategoriji 2 in 3 jabolka vsaj 8 m2 površine, v kategoriji 4 jabolka pa vsaj 10 m2 ter dvoposteljna soba brez kopalnice v kategoriji 2 in 3 jabolka vsaj 12 m2, v kategoriji 4 jabolka pa vsaj 15 m2. Za tretje in vsako nadaljnje ležišče v večposteljni sobi se priporoča 4 oz. 5 m2 dodatne površine (enako velja za skupna ležišča). |
|  | 13 | 45-48 | Ali so dopustni pogradi? | Pogradi oz. ležišča v nadstropju za odrasle (dimenzije enojnega ležišča) so dopustni največ do kategorije 2 jabolki. |
|  | 14 | 50 |  | Otroško ležišče je fiksno nameščeno v otroški sobi. |
|  | 15 | 72 |  | Glej dodatek št. 1 v Pojasnilu za kategorizacijo Hotelstars Union 2015-2017. Tudi v več postelnjni sobi mora biti zagotovljena možnost sedenja za vsako osebo (n.pr. za tri osebe najmanj tri, upoštevaje razmerja iz omenjene tabele). |
|  | 16 | 86 |  | Gostu omogoča, da se iz neposredne bližine ogleda od glave do nog. |
|  | 17 | 101 |  | TV aparat je lahko nameščen tudi v zajtrkovalnici oz. v jedilnici. |
|  | 18 | 110 |  | Na turistični kmetiji, ki iz tehničnih razlogov ne more zagotoviti internetne povezave v sobi, je ta lahko zagotovljena tudi v skupnih prostorih. |
|  | 19 | 150 |  | Zagotovljen mora biti vsaj en artikel. |
|  | 20 | 183-194 |  | Za pojasnjevanje vsebine elementov prosti čas se smiselno uporabljajo Pojasnila za uporabo kategorizacijskega lista Hotelstars Union 2015-2020. |
|  | 21 | 199 |  | Kot domače živali se smatrajo tiste živali, ki se na kmetiji redijo oz. na kmetiji živijo pod varstvom in oskrbo (čebele, ribe, konj, govedo, ovca, kokoš, …, pes, mačka in drugi hišni ljubljenčki) |
|  | 22 | 200 |  | Zagotovljena vsaj ena dodatna aktivnost. |
|  | 23 | 203 |  | Sistem obravnave pritožb gostov zajema strukturirano sprejemanje, obravnavo in ustrezno reagiranje na pritožbe. Lahko se uporablja n.pr. lasten program (software) za povzemanje povratnih informacije in spremljanje. Sama knjiga pritožb zadostuje, v kolikor je razvidna ustrezna obravnava pritožb. |
| Turistična kmetija z apartmajem |  |  |  |  |
|  | 24 |  | Kaj označuje apartma? | Apartma (oz. enosobno in večsobno stanovanje, hiša) ima skupni vhod, prostor za dnevno bivanje (ki se lahko v nižjih kategorijah preuredi tudi za spanje), vsaj eno spalnico, kopalnico in stranišče ter prostor za pripravo jedi (kuhinjo). |
|  | 25 |  | Kaj označuje studio? | Studio (oz. garsonjera) je enosobna prostorsko zaključena nastanitvena enota z možnostjo priprave hrane in s spalnico v istem prostoru, s kopalnico in straniščem, ki je namenjena za bivanje do dveh oseb. Pojasnila, ki se nanašajo na apartma, veljajo smiselno tudi za studio. |
|  | 26 | 16 |  | 24 urna dosegljivost kontaktne osebe po telefonu, tako za zunanje klice, kot tudi klice iz sobe, se nanaša na čas namestitve gostov. |
|  | 27 | 36 | Kaj pomeni zagotavljanje najmanj 8 m2 bivalne površine na osebo? | Bivalna površina apartmaja je površina apartmaja brez kuhinje, kopalnice in sanitarij (površina balkona in terase se ne všteva v površino apartmaja), preračunana na število oseb, ki lahko bivajo v apartmaju.  8 m2 površine na osebo se ne nanaša na preverjanje bivalnih pogojev za otroke oz. za otroška ležišča oz. za otroške sobe/spalnice v apartmaju (tudi, če so nameščeni pogradi za otroke). Vendar je ocenjevalec dolžan ob kategorizaciji preveriti, ali so vsi prostori za bivanje otrok tako tudi navedeni v promocijskem materialu, na spletu oz. v ceniku.  Priporočilo:  V primeru, da se kuhinja nahaja v dnevnem prostoru, v katerem se nahaja tudi spalnica, se površina dnevnega prostora zmanjša za 4 m2.  V primeru nagnjenega stropa se v površino apartmaja ne všteva površina apartmaja do višine 1 m. V površino apartmaja se ne všteva tudi površina kleti, garaže, pralnice, kolesarnice, ipd.  V primeru namestitve ene osebe mora biti v kategoriji 1 jabolko na razpolago 8 m2 bivalne površine apartmaja, v primeru namestitve dveh oseb pa vsaj 12 m2 bivalne površine. V višjih kategorijah mora biti spalni del apartmaja za eno osebo velik vsaj 8 m2, za dve osebi pa vsaj 12 m2. 8 m2 bivalne površine na osebo v višjih kategorijah ne pomeni, da mora imeti spalnica za dve osebi najmanj 16 m2 površine, ampak mora biti večja kot 12 m2. |
|  | 28 | 37-39 | Zakaj ni več določena minimalna površina apartmaja v posamezni kategoriji? | Minimalna površina apartmaja ni več obvezen element za kategorizacijo (glej pojasnila Hotelstars Union, zap.št. 55). Vendar je potrebno pri kategorizaciji apartmaja upoštevati določila pravilniku o minimalnih tehničnih pogojih, ki se nanašajo na predpisano minimalno bivalno površino na osebo ter na velikost spalnice za eno (8 m2 v primeru enojnega ležišča) oz. za dve osebi (12 m2 v primeru dvojnega ležišča). |
|  | 29 | 40 |  | V kategoriji 1 in 2 jabolki se ne preverja, ali je zagotovljena optična oz. gradbena ločenost dnevnega in spalnega prostora. V kategoriji 3 jabolka je dopustna ureditev spalnega prostora v dnevnem prostoru, zagotovljena pa mora biti optična ločenost dnevnega in spalnega prostora. Takšen dnevni prostor mora zagotavljati vso spalno udobje, ki je predvideno za spalnico. |
|  | 30 | 41 |  | Za kategorijo 4 jabolka se zahteva gradbena ločitev dnevnega in spalnega prostora tudi pri bivanju do dveh oseb. Zato v tej kategoriji ni dopustna ureditev spalnega prostora v dnevnem prostoru, turistična kmetija s studiem oz. garsonjero ne moreta pridobiti kategorije 4 jabolka. Zato apartma z eno oz. več spalnicami, kjer je kavč z ležiščem (oz. fiksna postelja) v dnevnem prostoru namenjana za spanje, ne more pridobiti kategorije 4 jabolka. |
|  | 31 | 47-49 | Ali so dopustni pogradi? | Pogradi oz. ležišča v nadstropju za odrasle osebe (v dimenziji enojnega ležišča) so dopustni največ v kategoriji 1 in 2 jabolki. Izvzeti so klasični pogradi v otroških sobah (dimenzija otroškega ležišča ne dosega dimenzije osnovnega ležišča). |
|  | 32 | 73 |  | Priporoča se zagotovitev možnosti sedenja in odlaganja osebnih stvari gostov tudi v spalnem delu apartmaja. |
|  | 33 | 95,96 |  | Zagotavljanje ustrezne klime v prostorih, ki so v uporabi gostov, se nanaša tako na ogrevanje, kot tudi na hlajenje prostorov. V objektih, ki poslujejo izključno izven kurilne sezone, ogrevanje ni potrebno, v objektih, ki poslujejo izključno med kurilno sezono, ni potrebno hlajenje . V objektih, ki se nahajajo do 1000 m.n.v., se priporoča ureditev prisilnega hlajenja prostorov, v kolikor naravno hlajenje ne zagotavlja ustreznih bivalnih pogojev. |
|  | 34 | 102 |  | TV aparat je lahko nameščen tudi v zajtrkovalnici oz. v jedilnici. |
|  | 35 | 111 |  | Na turistični kmetiji, ki iz tehničnih razlogov ne more zagotoviti internetne povezave v apartmaju, je ta lahko zagotovljena tudi v skupnih prostorih. |
|  | 36 | 155 |  | Zagotovljen mora biti vsaj en artikel. |
|  | 37 | 173 |  | Posoda mora omogočati ločevanje odpadkov |
|  | 38 | 174 |  | Za vsako osebo v apartmaju je na razpolago najmanj po 2 enotnega izgleda oz. iste serije krožnikov, kozarcev, skodelic in jedilnega pribora. |
|  | 39 | 178 |  | Ne velja mini pečica. |
|  | 40 | 179 |  | Ne velja grelnik vode. |
|  | 41 | 185-196 |  | Glej Pojasnila za uporabo kategorizacijskega lista Hotelstars Union 2015-2020. |
|  | 42 | 201 |  | Kot domače živali se smatrajo tiste živali, ki se na kmetiji redijo oz. na kmetiji živijo pod varstvom in oskrbo (čebele, ribe, konj, govedo, ovca, kokoš, …, pes, mačka in drugi hišni ljubljenčki) |
|  | 43 | 202 |  | Zagotovljena vsaj ena dodatna aktivnost. |
| **Turistična kmetija s sobo in z apartmajem** |  |  |  |  |
|  | 44 |  |  | Pojasnila, ki se nanašajo na kategorizacijski list za turistično kmetijo s sobo in na turistično kmetijo z apartmajem se smiselno uporabljajo tudi za kategorizacijski list za turistično kmetijo s sobo in z apartmajem. |